laion/Wikipedia-Exotic huggingface dataset:
זטא בנושא הנחש

ζ בנושא הנחש הוא כוכב בולט בחלקה הדרומי של קבוצת הכוכבים נושא הנחש עם בהירות נראית מדרגה 2.56. למרות מיקומו המרכזי בקבוצה ובהירותו היחסית, אין לו שם משלו, בניגוד לכוכבי הקבוצה הסמוכים לו, סביק ויד פריור. כ-2.7 מעלות מדרום-דרום-מערב לכוכב נמצא הצביר הכדורי M107. ζ בנושא הנחש הוא כוכב הסדרה הראשית כחול עם סיווג ספקטרלי O9.5 Vnn (לפעמים מסווג כתת-ענק) שנמצא במרחק של כ-366 שנות אור ממערכת השמש. מסתו גדולה מאוד ומוערכת בכ-20 מסות שמש, רדיוסו כ-8.5 רדיוסי שמש והוא מאיר בעוצמה של פי 4,000 מעוצמת ההארה של השמש באור נראה, אך טמפרטורת פניו גבוהה ביותר ומוערכת בכ-34,300 קלווין, ומשום כך כמעט כל קרינתו היא בתחום העל-סגול, ויחד איתה עוצמת הארתו הכוללת היא פי 90,000 מעוצמת ההארה של השמש. מהירות הסיבוב העצמי של ζ בנושא הנחש היא גבוהה מאוד ועומדת על 425 קילומטר בשנייה, קרוב לגבול העליון האפשרי לכוכב כזה. בשל כך צורתו פחוסה מאוד ורדיוסו בקטבים הוא רק 7.5 רדיוסי שמש בעוד הרדיוס בקו המשווה עומד על 9.1 רדיוסי שמש. בשל הבדלי הרדיוס נוצרים גם הבדלים גדולים בטמפרטורה של פני הכוכב והטמפרטורה בקטבים מגיעה לכ-39,000 קלווין. הספקטרום של הכוכב מראה פסי בליעה רחבים שמצביעים על קיומם של ענני גז המקיפים את הכוכב במהירות גבוהה, ככל הנראה תוצאה של העפת חומר מפני הכוכב בשל מהירות הסיבוב הגבוהה שלו. לכוכב רוח סולרית חזקה והוא מאבד מסה בקצב של 100-200 מיליארדיות מסת שמש בשנה. בהירותו של ζ בנושא הנחש משתנה מעט במחזוריות מורכבת מאוד בת מספר תדרים הנעים בין 2.5 שעות ל-24 שעות ובשל כך הוא מסווג כמשתנה β בקפאוס. כמו כן הוא פולט קרינת רנטגן חזקה שגם כן מראה שינויים מחזוריים בעוצמתה. המקור של קרינה זו הוא ככל הנראה האצה של חלקיקים טעונים בשדה מגנטי חזק שנוצר כתוצאה מהסיבוב המהיר של הכוכב על צירו. ל-ζ בנושא הנחש מהירות מוחלטת גבוהה למדי של 20 קילומטר בשנייה והוא נחשב לכוכב בורח. ייתכן שלפני כמיליון שנים הוא היה חלק מכוכב כפול עם בן זוג מסיבי יותר שהתפוצץ כסופרנובה ועוצמת הפיצוץ העיפה את ζ בנושא הנחש ואת שרידי הסופרנובה בכיוונים מנוגדים. מועמד אפשרי לשרידי בן הזוג של ζ בנושא הנחש הוא הפולסר PSR B1929+10 שנמצא כיום בקבוצת נשר. אם השניים אכן היו קשורים זה לזה, אז בן הזוג היה כוכב מסוג ספקטרלי O6-7, עם מסה של 30-40 מסות שמש, שבשל מסתו הגדולה סיים את שלב ההיתוך של מימן להליום תוך מספר מיליוני שנים בלבד. השילוב של רוח השמש החזקה ומהירות התנועה הגדולה של ζ בנושא הנחש יוצרים גל הלם בתווך הבין-כוכבי שניתן לצפייה באור תת-אדום. ζ בנושא הנחש באתר של ג'ים קלר זטא בנושא הנחש, בבסיס הנתונים SIMBAD לגרמי שמיים אסטרונומיים SIMBAD:ζ Ophiuchi I. D. Howarth & K. C. Smith: Rotational mixing in early-type main-sequence stars, Monthly Notices of the Royal Astronomical Society, Vol. 327, Iss. 2, p. 358-359 (2001) N. Tetzlaff, R. Neuhäuser, M. M. Hohle & G. Maciejewski: Identifying birth places of young isolated neutron stars, Monthly Notices of the Royal Astronomical Society, Vol. 402, Iss. 4, p. 2370-1 (2010) S. Hubrig, L. M. Oskinova & M. Schöller: First detection of a magnetic field in the fast rotating runaway Oe star ζ Ophiuchi, Astronomische Nachrichten, Vol.332, Iss. 2, p.147 (2011) NASA: Runaway Star Plows Through Space (2011)
עבדאללה

עבדאללה (عبد الله) הוא שם ערבי שמשמעותו "עבדו של אללה". השם נפוץ גם בטורקית (Abdullah), והגייתו עבדוללה. האם התכוונתם ל... אישים הידועים בשם הפרטי עבדאללה: עבדאללה הראשון, מלך ירדן – מלך ירדן בשנים 1921–1951 עבדאללה השני, מלך ירדן – מלך ירדן מאז שנת 1999 עבדאללה, מלך ערב הסעודית – מלך ערב הסעודית בשנים 2006–2015 עבדאללה בן עבד אל-מטלב – אביו של הנביא מוחמד עבדאללה בן ג'אסם אאל ת'אני – אמיר קטר בשנים 1914–1949 עבדאללה בן משה חיים – רב וראש ישיבה, עסקן ציבורי ויהלומן במהלך המאה ה-19 אישים ששם משפחתם עבדאללה: סופי עבדאללה – סופרת ועיתונאית מצרייה אחר: גשר עבדאללה – גשר הרוס עשוי בטון וקורות פלדה הממוקם מעל נהר הירדן, מספר קילומטרים צפונית לים המלח הקריה הכלכלית על שם המלך עבדאללה – עיר מתוכננת הנבנית בערב הסעודית אישים ששמם הפרטי הוא עבדאללה אישים ששמם הפרטי הוא עבדוללה אישים ששמם הפרטי הוא אבדלה
RBK (ערוץ)

ערוץ RBK (ברוסית: Телеканал РБК) הוא ערוץ טלוויזיה פרטי רוסי בבעלות קבוצת RBC המשדר תוכניות חדשותיות בנושאי פוליטיקה וכלכלה. בתחילת נובמבר 2012 הערוץ קיבל מעמד כערוץ פדרלי המשדר לכל שטחי הפדרציה הרוסית. מאז ספטמבר 2016 מנכ"ל הערוץ הוא אלכסנדר בוגומולוב, שהיה בעבר העורך הראשי של אתר Forbes.ru וכיהן כסגן העורך הראשי של חטיבת השידורים החיים של ערוץ Match TV. ארטיום איניוטין (2003—2011) אלכסנדר ליובימוב (2011—2014) גלב שגון (2014—2016) טימופיי שצ'רבאקוב (2016) אלכסנדר בוגומולוב (2016-) מדיה וקבצים בנושא RBK בוויקישיתוף אתר האינטרנט הרשמי של RBK RBK, ברשת החברתית אקס (טוויטר) RBK, ביישום טלגרם RBK, ברשת החברתית VK RBK, סרטונים בערוץ היוטיוב К федеральным каналам добавился «РБК-ТВ» Александр Уржанов и Игорь Садреев перешли на телеканал РБК Meduza, 27.09.2016 Шагун: «Будем уходить от того, что РБК — только про деньги», איזבסטיה
דג בועה

דג בועה (שם מדעי: Psychrolutes marcidus) הוא דג מים עמוקים מסדרת העקרבנונאים שחי במים העמוקים שליד חופי יבשת אוסטרליה וטסמניה, וכן ניו זילנד. לרוב, גודלו של דג הבועה קטן משלושים סנטימטר. הוא חי בעומק של בין 600 ל-1,200 מטרים מתחת לפני הים (בין 2,000 ל-3,900 רגל), במקומות שבהם לחץ המים גדול פי 60 עד 120 מלחץ המים בפני הים, עומק בו שלפוחיות אוויר אינן אמצעי יעיל לשליטה על ציפה. בשרו של דג הבועה מורכב בעיקר ממסה ג'לית עם צפיפות הנמוכה אך במעט מצפיפות המים, מה שמאפשר לו לצוף מעל קרקעית הים מבלי לבזבז אנרגיה על שחיה. החוסר היחסי שלו במסת שריר אינו מהווה חיסרון כיוון שהוא ניזון בעיקר מ"שלג ימי" הצף לפניו כמו הסרטנאים במים העמוקים. לעיתים קרובות נתפסים דגי הבועה בטעות ברשתות מים עמוקים שפורסים דייגים. בשל הצפיפות הנמוכה של בשרו, צורתו של דג הבועה שונה מאוד כאשר הוא מחוץ למים. מראהו האנושי המזכיר פני אדם וצורתו המשונה והלא-מושכת מעוררים עניין רב באמצעי התקשורת. הסופר והמוזיקאי מיכאל הרסט קרא לאחת היצירות שלו על שם הדג: "דג הבועה" (בלובפיש) באלבום שלו מ-2012 שנקרא: "שירים למען יצורים לא רגילים". לאחר מכן יצר פרק על שם הדג בתוכנית שלו ברשת PBS. בספטמבר 2013 הוכרז דג הבועה כ"חיה המכוערת ביותר בעולם" בהתבסס על תמונותיו של הדג לאחר שהוצא מהמים. הדג אומץ כקמע של הארגון לשימור בעלי חיים מכוערים במטרה "להעלות את קרנם של הילדים הפחות יפים של אמא אדמה". בפרקים של התוכנית "סאטרדיי נייט לייב" ששודרו ב-12 במרץ 2016 וב-11 במרץ 2017 נכללו מערכונים שבהם משחקת השחקנית קייט מקינון בתולת ים לא מושכת בעליל, שכונתה בהומור "65% דג בועה". ה"ניו יורק דיילי ניוז" פרסם תמונות של הסנאטור האמריקני טד קרוז ביחד עם דג בועה. בסדרה בובספוג ובספין אוף שלה, מחנה האלמוגים, ישנה דמות הנקראת ג'ימי בלובפיש (ג'ימי דג בועה באנגלית) הנראית כמו הדג לאחר הוצאתו מהמים. מדיה וקבצים בנושא דג בועה בוויקישיתוף דג בועה, באתר ITIS (באנגלית) דג בועה, באתר Animal Diversity Web (באנגלית) דג בועה, באתר FishBase (באנגלית) דג בועה, באתר GBIF (באנגלית)
משרד הפנים (אוקראינה)

משרד הפנים של אוקראינה (באוקראינית: Міністерство внутрішніх справ України, בראשי תיבות МВС України) הוא משרד ממשלתי באוקראינה, של קבינט השרים, האחראי לניהול המדיניות הממשלתית בתחום ביטחון הפנים. זהו הגוף הממשלתי העיקרי במדינה האחראי לביטחון הציבור והוא מאגד בתוכו גופים למלחמה בהגירה לא חוקית, לוחמה בטרור וכוחות הגנה אזרחית. בראש המשרד עומד שר הממונה על ידי הראדה העליונה. שר הפנים מפקח על המשטרה האוקראינית וענייני ביטחון הציבור במדינה. הוא ממונה על המודיעין המשטרתי, זרועות השיטור ואכיפת החוק כמו גם על ארגוני ההגנה האזרחית של אוקראינה לטיפול באזרחים במקרי אסון לאומיים, כמו גם במאבק בהברחות כלי נשק וחומרי נפץ ואכיפת חוקי האזרוח וההגירה. משרד הפנים האוקראיני אחראי: ליישום המדיניות הממשלתית בתחום המלחמה בפשיעה; תיאום בין גופי הממשל בנושאי ביטחון הציבור; מניעת פשיעה, חקירה ופענוח פשעים; אבטחת בתי המשפט והשופטים; מלחמה בטרור ובסמים; חקירת שחיתות ומניעתה; איסוף מודיעין פלילי ומשטרתי; רישוי עלי ירייה ופיקוח עליהם; אכיפת חוקי התעבורה; אבטחת מתקני ממשל; פיקוח על מעברי הגבול; חיסול תוצאות אסונות טבע, ניהול צוותי כיבוי אש וכוחות ההגנה האזרחית; ניהול מערך הגיוס של המשמר הלאומי של אוקראינה, בעת שלום ובעת מלחמה; בנוסף משרד הפנים משתף פעולה עם גופי אכיפת חוק נוספים באוקראינה, כדוגמת שירות בתי הסוהר הממלכתי, לשכת החקירות הלאומית של אוקראינה ושירות הביטחון האוקראיני. משנת 1991 ועד 2014 שרי הפנים של אוקראינה עמדו במקביל גם בראש מועצת שרי הפנים של חבר המדינות. המשטרה הלאומית של אוקראינה משרד הפנים (רוסיה) משרד הפנים (בלארוס) המשרד לביטחון פנים המשרד לביטחון הציבור של קנדה מזכירות ביטחון הציבור המקסיקנית המחלקה לביטחון המולדת של ארצות הברית המשרד לביטחון לאומי (גאורגיה) משרד הפנים הסרבי המשרד למצבי חירום והגנה אזרחית של רוסיה משרד הפנים (גרמניה) המשמר הלאומי של אוקראינה רגימנט אזוב מדיה וקבצים בנושא משרד הפנים בוויקישיתוף אתר האינטרנט הרשמי של משרד הפנים משרד הפנים, ברשת החברתית פייסבוק משרד הפנים, ברשת החברתית אקס (טוויטר) משרד הפנים, ביישום טלגרם משרד הפנים, ברשת החברתית אינסטגרם משרד הפנים, סרטונים בערוץ היוטיוב
חרותי

האם התכוונתם ל... טלי חרותי-סובר – עיתונאית ישראלית יעקב חרותי – לוחם לח"י ומייסד מחתרת צריפין מירון חרותי – שחיין ישראלי עופר חרותי – מאמן כדורסל חרות
בנתיב הסכנה

בנתיב הסכנה (באנגלית: In Danger's Path), הוא ספר מאת הסופר האמריקאי וא"ב גריפין (שם העט של ויליאם אדמונד באטרוורת'). הספר יצא לאור בעברית בשנת 2000. עלילת הספר עוסקת במבצעי המודיעין האמריקני במלחמת העולם השנייה, על רקע המערכה באסיה ובאוקיינוס השקט. הספר מבוסס על אירועים אמיתיים, אם כי חלק מן הדמויות והאירועים דמיוניים, עלילת הספר מתרחשת בשנת 1943. זמן קצר לאחר שהסתיים מבצע מוצלח במהלכו יצר קצין חיל הנחתים, סרן קנת מק-קוי (המכונה "רוצח"), מגע עם מנהיג כוח הגרילה באי מינדנאו שבפיליפינים, בריגדיר גנרל ונדל פרטיג, הטיל בריגדיר גנרל פלמינג פיקרינג, סגן מנהל המשרד לשירותים אסטרטגיים בזירת אוקיינוס השקט, על כתפי מק-קוי משימה מורכבת ונועזת נוספת. פיקרינג מטיל על מק-קוי, יוצא גדוד הפושטים השני של חיל הנחתים שבפיקוד לוטננט קולונל אוואנס קרלסון שהשתתף בפשיטה על מקין, להסתנן למדבר גובי כדי ליצור קשר ולחלץ קבוצה של חיילים אמריקניים ומשפחותיהם שנמלטו מן הצבא היפני, ואז להקים במקום תחנה מטרולוגית שתסייע להכוונת המפציצים האמריקניים כנגד יפן. פיקרינג, שכרב"ט בנחתים במלחמת העולם הראשונה עוטר בצלב הצי על גבורתו בקרב שאטו תיארי ולחם כקצין מבצעים בשורות דיוויזיית הנחתים הראשונה בקרב גוודלקנל. מגייס למשימה רבים מן הנחתים שעליהם הוא למד לסמוך במלחמה, ביניהם למרבה ההפתעה גם מבנו סגן מלקולם פיקרינג (המכונה "פיק"), טייס קרב מעוטר. הספר "בנתיב הסכנה", באתר "סימניה" דף הספר, באתר הוצאת מטר וא"ב גריפין, "בנתיב הסכנה", הוצאת מטר, 2000, עמודים 17 - 18 וא"ב גריפין, "בנתיב הסכנה", הוצאת מטר, 2000, עמוד 122 וא"ב גריפין, "בנתיב הסכנה", הוצאת מטר, 2000, עמוד 62, "מק-קוי השתף בפשיטה על האי מקין". וא"ב גריפין, "בנתיב הסכנה", הוצאת מטר, 2000, עמוד 424, "מילאתי קצין מבצעים באוגדת הנחתים הראשונה, המפקד. עד שנתאפשר לשלוח ממלא מקום לקצין המבצעים שנפל בקרב". וא"ב גריפין, "בנתיב הסכנה", הוצאת מטר, 2000, עמוד 384, "לוחם ממערכת גואדלקנל, בעל צלב הטיסה המצטיין, טייס קרבי מעולה שהפיל שבעה מטוסי אויב". ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
John the Ripper

John או John The Ripper (באנגלית: John The Ripper, תעתיק עברי: ג'ון דה ריפר) היא תוכנת קוד פתוח, המשמשת לאימות נתונים ופיצוח סיסמאות מוצפנות. התוכנה נכתבה בשפת C ופותחה על ידי חברת Solar Designer. תחילה פותחה במקור עבור מערכות הפעלה דמויות יוניקס, בהמשך הורחבה וכיום תומכת ב-15 מערכות הפעלה שונות, כגון: Linux, Windows, OpenVMS, FreeBSD, OSX ועוד. בעלת 3 גרסאות: גרסה הניתנת להורדה בחינם (Free Edition), גרסה בתשלום המותאמת למגוון רחב יותר של מערכות הפעלה (John the Ripper Pro) וגרסה מותאמת למכשירי אנדרואיד (Hash Suite Droid). לתוכנה יכולת פיצוח סיסמאות מגובבות ומוצפנות בשיטות רבות כגון: DES, MD4, MD5, Blowfish, LM, BSDI, Kerberos. לאחר טעינת הנתונים התוכנה מזהה את שיטת ההצפנה ומפצחת אותה במספר דרכים: התקפת מילון - התוכנית מקבלת קובץ נתונים המכיל סיסמאות, היא בוחרת סיסמה מהרשימה ומצפינה אותה בפורמט זהה לקלט שהתקבל מהמשתמש. לאחר מכן את הפלט המוצפן שיצרה משווה עם המחרוזת המקורית. המערכת יודעת לשלוף רק את המידע הנדרש לה ולעשות ההשוואה המאימה השוואות בין תווים בודדים או מחרוזות שלמות). כוח ברוטלי - התוכנית מנסה את כל תבניות הטקסט האפשריות ומשווה אותם אל הקלט שהוזן. שיטה זו שימושית עבור פיצוח סיסמאות שאינן מופיעות במילון (לפעולה זו נדרש זמן ארוך). בנוסף, לתוכנה יכולת לזיהוי איכות סיסמאות הבודק האם הסיסמה המוזנת מספיק טובה וקשה לפיצוח או שמא יש להחליפה. השימוש הסטנדרטי בתוכנה, בסביבת יוניקס, יתבצע כדלקמן: # john -w:password.lst pass.txt Loaded 1 password hash (Traditional DES [24/32 4K]) example (user) guesses: 1 time: 0:00:00:00 100% c/s: 752 trying: 12345 - Robert רחרחן בדיקת חדירות קאלי לינוקס Parrot Security Kismet Burp Suite אתר האינטרנט הרשמי של John the Ripper (באנגלית) האתר הרשמי של חברת Openwall (באנגלית) עמוד הפיתוח באתר גיטהאב - Github (באנגלית)
אנה מאוסטריה, מלכת ספרד

אנה, ארכידוכסית אוסטריה (בגרמנית: Anna von Österreich; ‏2 בנובמבר 1549 – 26 באוקטובר 1580), הייתה בתו של מקסימיליאן השני, קיסר האימפריה הרומית הקדושה ואשתו של פליפה השני, מלך ספרד. אנה נולדה ב-2 בנובמבר 1549 בסיגלס, למקסימיליאן השני, קיסר האימפריה הרומית הקדושה ולמריה מספרד בתם של קרל החמישי, קיסר האימפריה הרומית הקדושה ואיזבלה, נסיכת פורטוגל. אנה הייתה הבת האהובה על אביה, והוא נהג לשחק ולהמר איתה. למרות שאביה אהד את הלותרניזם, קיבלה אנה חינוך קתולי אדוק. בתחילה הייתה אנה מועמדת להתחתן עם קרלוס, נסיך אסטוריאס, בנו של פליפה השני, מלך ספרד, אולם הוא מת בשנת 1568. באותה שנה מתה גם אליזבת דה ולואה, נסיכת צרפת - אשתו של פליפה השני, וב-4 במאי 1570 התחתנה אנה עם פליפה השני, מלך ספרד. בדרכה לספרד עברה אנה בהולנד, שם נפגשו עמה ידידיו של פלוריס ממונטיני - אחיו של רוזן הורן, וביקשו ממנה לפעול לשחרורו, אולם אנה נכשלה במשימתה ופלוריס הוצא להורג. כשם שהייתה הילדה האהובה על אביה, כך הייתה גם אשתו האהובה ביותר של פליפה. אולם בתחילה היו רבים שהתנגדו לנישואים, ביניהם האפיפיור פיוס החמישי. לדברי דיפלומטים, המלך היה מאוהב בכלתו הצעירה. אנה מילאה את חובותיה בצורה מושלמת, ואף הייתה אם חורגת טובה לבנותיו של פליפה מנישואיו הקודמים. לפליפה ואנה נולדו 5 ילדים, אולם מתוכם רק בן אחד הגיע לבגרות - פליפה השלישי, מלך ספרד. ב-26 באוקטובר 1580 מתה אנה מאי-ספיקת לב, 8 חודשים לאחר שילדה את בתה הקטנה. ב-4 במאי 1570 התחתנה אנה עם פליפה השני, מלך ספרד, ממנו נולדו לה 5 ילדים: פרננדו, נסיך אסטוריאס (1571–1578) קרלוס לורנצו, נסיך ספרד (1573–1575) דייגו, נסיך אסטוריאס (1575–1582) פליפה השלישי, מלך ספרד (1578–1621) מריה, נסיכת ספרד (1580–1583) מדיה וקבצים בנושא אנה מאוסטריה, מלכת ספרד בוויקישיתוף אנה מאוסטריה, מלכת ספרד, באתר "Find a Grave" (באנגלית)
עלי רזא פהלווי השני

עלי רזא פהלווי (בפרסית: شاهزاده علیرضا پهلوی, תעתיק: עלי רֶזא פּהלַוַי; 28 באפריל 1966 - 4 בינואר 2011) היה בנו השני של מוחמד רזא פהלווי, השאה האיראני האחרון, ונכדו של רזא ח'אן, מייסד שושלת פהלווי. עלי רזא נולד בטהראן לשאה מוחמד רזא פהלווי ולרעייתו, הנסיכה פארה דיבה. אביו של עלי רזא, השאה מוחמד רזא פהלווי, הופל מהשלטון במהפכה האסלאמית באיראן ב-1979. הוא נמלט עם משפחתו ונדד בין מדינות. הנסיך הגולה נדד בין בתי ספר בקהיר ובניו יורק. את התואר הראשון שלו רכש באוניברסיטת פרינסטון, בפקולטה ללימודי מוזיקה. אחר כך למד לתואר שני בתרבות איראן העתיקה באוניברסיטת קולומביה, ולמד לדוקטורט בנושא באוניברסיטת הארוורד. ב-4 בינואר 2011 נמצא מת בביתו שבבוסטון שבארצות הברית, לאחר שככל הנראה התאבד בירייה. מקרא:         – השאה לבית שושלת פהלווי         – המלכה של השאה (שהבאנו)   [1] – חמש נשי השאה הראשון   [1] – שלוש נשי השאה השני הוריה: סוהראב דיבה (פר') ופרידה קוטבי (פר') הניסים המלכותיים של איראן המהפכה האיראנית מדיה וקבצים בנושא עלי רזא פהלווי השני בוויקישיתוף עלי רזא פהלווי השני, במסד הנתונים הקולנועיים IMDb (באנגלית) סוכנויות הידיעות, ארה"ב: בנו הצעיר של השאה הפרסי שם קץ לחייו, באתר ynet, 5 בינואר 2011 ‏סואדכוהי‏ (Q108933097) הבא בירושה אחרי רזא כורש עלי פהלווי, מקור: סדר הירושה בוויקיפדיה הצרפתית | הפריט שלו בוויקינתונים: ‏כאמיאר פהלווי‏ (Q109170741) ערך זה הוא קצרמר בנושא אישים ובנושא איראן. אתם מוזמנים לתרום לוויקיפדיה ולהרחיב אותו.
ראובן פיינשטיין

הרב שלום ראובן פיינשטיין (נולד באוגוסט 1937) הוא פוסק הלכה וראש ישיבה אמריקאי-אורתודוקסי. בנו של הרב משה פיינשטיין. משמש ראש ישיבת סטטן איילנד, שלוחת מתיבתא תפארת ירושלים בסטטן איילנד. נולד בארצות הברית, הצעיר מארבעת ילדיהם של הרבנית שימה והרב משה פיינשטיין והיחיד מביניהם שנולד לאחר שהיגרו לארצות הברית מרוסיה. הוא למד אצל אביו ובמוסדות לימוד אורתודוקסים אחרים בארצות הברית ובשנת 1966, ה'תשכ"ו, חבר לאביו בהקמת ישיבת סטטן איילנד. מאז הוא מכהן כראש הישיבה שם, שהיא שלוחת מתיבתא תפארת ירושלים. בראש הקמפוס הישן של הישיבה עמד עד לפטירתו אחיו הגדול, הרב דוד פיינשטיין. הרב פיינשטיין מצוטט רבות כמקור למסורות פסיקה הלכתית בשם אביו שהיה נחשב לאחד מגדולי פוסקי ההלכה החרדים לאחר השואה, בארצות הברית ובעולם כולו. הקים יחד עם אחיו וגיסו הרב משה דוד טנדלר זכרונם לברכה, את המכון המוציא לאור את כתבי אביו: "אגרות משה", "דברות משה" ו"דרש משה". חיבר את הספר "פרקי שלום" על פרקי אבות. הרב פיינשטיין פעיל בתחום הגיור וההקפדה על גיור אורתודוקסי כשר בארצות הברית ובעולם, במסגרת פעילותו זו כיהן כנשיא ועד ההלכה של ארגון "נצח משפחת ישראל" עד סגירתו, ומאז 2011 הוא נשיא ועד ההלכה של ארגון "תפארת בית ישראל". הרב פיינשטיין היה נשוי לחוה שרה. ביולי 2018 עברו הרב פיינשטיין ואשתו תאונת דרכים קשה, בה נספתה אשתו. הרב רפאל ברלזון, אבא היה 'אבא': שיחה עם הגאון רבי ראובן פיינשטיין שליט"א על דמות הענקים של אביו הגדול מרן הגר"מ פיינשטיין זצוק"ל, מוסף שבת קודש - יתד נאמן, תשס"ו (24) כי תשא, באתר אוצר החכמה דוד נחמן רוטנר, ממשה ועד הנה: 25 שנה להסתלקותו; שיחה עם בנו הגאון רבי ראובן שליט"א, המוסף התורני של עתון המבשר, תשע"א (0117) פרשת צו, באתר אוצר החכמה יוסף גרינבוים, התפללו: הגאון רבי ראובן פיינשטיין והרבנית נפצעו קשה בתאונת דרכים, באתר חרדים10, 25 ביולי 2018 Rebbetzin Sheila Feinstein, A”h (אנגלית), באתר המודיע. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
איזבלה, נסיכת פורטוגל

איזבלה, נסיכת פורטוגל (בפורטוגזית: Isabel de Portugal;‏ 24 באוקטובר 1503 – 1 במאי 1539), הייתה בתו של מנואל הראשון, מלך פורטוגל ואשתו של קרל החמישי, קיסר האימפריה הרומית הקדושה. איזבלה נולדה ב-24 באוקטובר 1503 בליסבון, למנואל הראשון, מלך פורטוגל ולמריה מאראגון, מלכת פורטוגל, בתם של פרננדו השני, מלך אראגון ואיזבלה הראשונה, מלכת קסטיליה. איזבלה נקראה על שם סבתה איזבלה הראשונה, מלכת קסטיליה, ועל שם דודתה איזבלה מאראגון, מלכת פורטוגל, שהייתה גם אשתו הראשונה של אביה. ב-10 במרץ 1526 התחתנה איזבלה בסביליה עם קרל החמישי, קיסר האימפריה הרומית הקדושה, והביאה איתה נדוניה גדולה מאוד. על אף שהנישואים היו נישואים פוליטיים, התאהב בה קרל והנישואים היו מאוד מוצלחים. בעת היעדרויותיו של קרל מספרד בשנים 1529–1532 ו-1535–1539 שימשה איזבלה כעוצרת השלטון, והוכיחה את עצמה כפוליטיקאית מוכשרת. ב-1 במאי 1539 מתה איזבלה, לאחר שילדה בן מת. מותה השפיע עמוקות על קרל, והוא לא התחתן שוב ולבש שחורים עד מותו. בשנת 1580 ירש בנה פליפה השני, מלך ספרד את ממלכת פורטוגל, במה שנקרא האיחוד האיברי. ב-10 במרץ 1526 התחתנה איזבלה עם קרל החמישי, קיסר האימפריה הרומית הקדושה, ממנו נולדו לה 6 ילדים: פליפה השני, מלך ספרד (1527–1598) מריה מספרד (1528–1603), התחתנה עם מקסימיליאן השני, קיסר האימפריה הרומית הקדושה פרננדו מספרד (1529–1530) חואנה מספרד (1535–1573), התחתנה עם ז'ואאו מנואל, נסיך פורטוגל חואן מספרד (1537–1538) בן מת (1539) מדיה וקבצים בנושא איזבלה, נסיכת פורטוגל בוויקישיתוף איזבלה, נסיכת פורטוגל, באתר "Find a Grave" (באנגלית) Margarida Sobral Neto, D. Isabel de Portugal, QuidNovi, 2011
יהודית ברקאית

יהודית ברקאית (~1905 – 6 בינואר 1955, י"ב בטבת תשט"ו) הייתה שחקנית תיאטרון ישראלית, מראשוני תיאטרון "אהל". ברקאית נולדה באוקראינה. בשנת 1920 עלתה לארץ ישראל. עם היווסדו של תיאטרון "אהל" בשנת 1925 הייתה מן החברות הראשונות בו. נפטרה מסרטן ב-1955 ונקברה בבית הקברות קריית שאול. אחיה שמואל ברקאי (ברקוביץ) היה מפקד ההגנה בתל אביב בשנים 1941–1944 ומנהל "בנק ישראל-אמריקה לפיתוח התעשייה" של בנק הפועלים. יהודית ברקאית, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב יהודית ברקאית, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב מתה השחקנית יהודית ברקאית, מעריב, 6 בינואר 1955 לאה דגנית, יהודית ברקאית, דבר, 7 בינואר 1955 יהודית ברקאית, על המשמר, 7 בינואר 1955 יהודית ברקאית באתר GRAVEZ ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רחל אשד

רחל אשד (נולדה ב-31 במרץ 1951) היא משוררת וציירת ישראלית. אשד נולדה בדגניה א' להורים ניצולי שואה שעלו לארץ בשנת 1947. כשהייתה בת שנתיים וחצי עברה משפחתה לרמת החייל בתל אביב. למדה בבית הספר היסודי ברמת החייל ולאחר מכן בגימנסיה העברית "הרצליה" במגמה דו-לשונית. בתקופת מלחמת ההתשה התגייסה אשד לצה"ל ושירתה שירות מלא כחובשת תעופתית בחיל האוויר בבית הספר לטיסה בחצרים. עם תום שירותה הצבאי למדה תפאורה ותלבושות בחוג לתיאטרון באוניברסיטת תל אביב. בקיץ 1972 עברה ללמוד ציור באקדמיה לאמנות Central School of Art & Design(אנ') בלונדון. כשפרצה מלחמת יום הכיפורים חזרה אשד לארץ והתנדבה ככוח עזר סיעודי במחלקת כוויות בבית החולים תל השומר. בעקבות המראות הקשים שראתה בבית החולים חוותה טראומה ונאלצה להפסיק את לימודיה, היא עזבה את תחום הציור והתמקדה בכתיבת שירה. שיריה של אשד התפרסמו בכתבי העת עתון 77, שבו ופסיפס, בעיתונים הארץ, דבר, ידיעות אחרונות וישראל היום, וכן בכתבי עת בארצות הברית. בשנת 2003 חזרה לצייר, ועד כה הוצגו ציוריה בשתי תערוכות יחיד, בצוותא - בשנת 2008, ובגלריית מחניים - בשנת 2013 ובעוד מספר תערוכות קבוצתיות. ציוריה מעטרים את כריכות מרבית ספריה. בקיץ 2020 השתתפה בתערוכה בינלאומית בקטוביץ שבפולין במסגרת הפסטיבל לאמנות נאיבית. הייתי רק מפרץ, הוצאת עקד, 1988 הבטחות קטנות, הוצאת הקיבוץ המאוחד, 1995. תורגם לאנגלית בידי המשורר דויד קופר וראה אור בארצות הברית בהוצאת Mayapple Press, 2006 שקופה בחלון, הוצאת כרמל, 1999 רגש הוא מותרות, הוצאת כרמל, 2007 אין חתול בארנק, הוצאת סטימצקי, 2012 געגוע לזמן שיגעון, הוצאת עתון 77, 2019 שמיכת אהבה ריקה, הוצאת עתון 77, 2023. פרס אקו"ם ליצירות המוגשות בעילום שם, תשנ"ב - על כתב היד של ספרה הבטחות קטנות פרס ברנשטיין לשירה עברית מקורית, תשס"א - על ספרה שקופה בחלון פרס ראש הממשלה לסופרים עבריים, תשע"ז מדיה וקבצים בנושא רחל אשד בוויקישיתוף רחל אשד, ב"לקסיקון הספרות העברית החדשה" שיריה של אשד, באתר ליריקה סיפוריה של אשד, באתר יקום תרבות ספריה של אשד, באתר סימניה ביקורת מאת מנחם בן על הספר אין חתול בארנק, באתר Nrg, 4 במאי 2012 "סופרים קוראים" ריאיון עם רחל אשד, באתר יוטיוב רחל אשד, ברשת החברתית פייסבוק הוכרזו הזוכים בפרס ראש הממשלה לסופרים לשנת תשע"ז, באתר וואלה, 7 בדצמבר 2016
פרנסס טיאפו

פרנסס טיאפו (Frances Tiafoe; נולד ב-20 בינואר 1998) הוא טניסאי אמריקאי. נכון לינואר 2024 הוא מדורג 14 בסבב הATP, בשיאו היה מדורג 10 בעולם. טיאפו נולד בקולג' פארק שמרילנד, בנם של אלפינה ופרנסס שהיגרו לארצות הברית מסיירה לאון. החל לשחק טניס בגיל חמש. בדצמבר 2013 זכה בטורניר הטניס לנוער אורנג' בול המתקיים בפלורידה, והיה בכך לצעיר הזוכים בתולדות הטורניר. ב-2014 העפיל לחצי גמר טורניר הנוער של אליפות ארצות הברית הפתוחה. באוגוסט 2015 זכה באליפות ארצות הברית עד גיל 18. כמקצוען זכה ב-2016 בטורנירים מסבב הצ'לנג'רס בגרנבי שבקנדה ובסטוקטון שבארצות הברית וסיים שני בשלושה טורנירים נוספים. באוקטובר אותה שנה דורג לראשונה בין מאה הטניסאים הבכירים בדירוג ה-ATP. ב-2017 העפיל לסיבוב השני באליפות אוסטרליה הפתוחה ולסיבוב השני באליפות וימבלדון, בשני הטורנירים הודח בידי אלכסנדר זברב. הוא זכה בטורנירי הצ'לנג'רס בסרסוטה שבפלורידה ובאקס-אן-פרובאנס שבצרפת. בפברואר 2018 זכה בטורניר דלריי ביץ', מסבב ATP 250, זכייתו הראשונה בטורניר ATP. באליפות אוסטרליה הפתוחה ב-2019 הגיע לרבע הגמר בו הפסיד לרפאל נדאל, לאחר שגבר בסיבוב השני על קווין אנדרסון ובשמינית הגמר על גריגור דימיטרוב. באליפות ארצות הברית הפתוחה 2022 הגיע להישג השיא שלו בטורנירי גראנד סלאם, הוא גבר על דייגו שוורצמן בסיבוב השלישי, על רפאל נדאל בשמינית הגמר ועל אנדריי רובליוב ברבע הגמר, בטרם הפסיד בחמש מערכות לקרלוס אלקרס בחצי הגמר. באפריל 2023 זכה בטורניר יוסטון וביוני 2023 בטורניר שטוטגרט, שניהם מסבב ATP 250 ונכנס לראשונה לעשיריה הראשונה בדירוג. מדיה וקבצים בנושא פרנסס טיאפו בוויקישיתוף פרנסס טיאפו, ברשת החברתית אקס (טוויטר) פרנסס טיאפו, ברשת החברתית אינסטגרם פרנסס טיאפו, באתר olympedia.org פרנסס טיאפו, באתר ה-ATP פרנסס טיאפו, באתר ה-ITF פרנסס טיאפו, באתר גביע דייוויס
כנפתן

כְּנַפְתָּן (שם מדעי: Mobula. מכונה גם דג השטן) הוא סוג של דגי סחוס ממשפחת הטחניים, הכולל בתוכו את המנטות. הכנפתנים הם דגים גדולים, המגיעים לאורך של 7 מטרים אצל המנטה ענק, והם בעלי גוף שטוח בעל כנפיים גדולות וזנב קצר. בניגוד לשאר מיני הבטאים הם שוחים ולא מהלכים על הקרקעית. הם קיבלו את השם "דגי שטן" בגלל זוג ה"קרניים" שמעל פיהם. דגים אלה נודדים ברחבי האוקיינוסים בלהקות והם יכולים לקפץ גבוה מעל המים. כנפתן יפני (Mobula japanica) כנפתן ים-תיכוני (Mobula mobular) כנפתן חלק-זנב (Mobula munkiana) כנפתן צ'יליאני (Mobula tarapacana) Mobula eregoodootenkee Mobula hypostoma Mobula kuhlii Mobula rochebrunei Mobula thurstoni מַנְטָה ענק או מַנְטָה קִצְרַת-סְנַפִּיר (Mobula birostris) מנטת השונית (Manta alfredi) בעבר המינים מנטה ענקית ומנטת השונית השתייכו לסוג מנטה שהתבטל. מדיה וקבצים בנושא כנפתן בוויקישיתוף כנפתן, באתר ITIS (באנגלית) כנפתן, באתר NCBI (באנגלית) כנפתן, באתר Animal Diversity Web (באנגלית) כנפתן, באתר GBIF (באנגלית) מילון בעלי חיים: דגי סחוס (תש"ס), 2000, באתר האקדמיה ללשון העברית